Държавен вестник, бр. 21, 2021 г., стр. 67

БРОЙ  21	
Д Ъ Р Ж А В Е Н  В Е С Т Н И К 	
СТР.  67  
думите „В тези случаи“ се заменят с „В този 
случай“;
в) в ал. 11 думите „ал. 1, 2, 3, 4 и 9“ се 
заменят с „ал. 9“.
5. Член 62 се отменя.
Законът е приет от 44-то Народно събра-
ние на 25 февруари 2021 г. и е подпечатан с 
официалния печат на Народното събрание.
Председател на Народното събрание:  
Цвета Караянчева
1288
УКАЗ № 85
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за дружествата със специална инвес-
тиционна цел и за дружествата за секюрити-
зация, приет от 44-то Народно събрание на 
25 февруари 2021 г.
Издаден в София на 8 март 2021 г. 
Президент на Републиката:  
Румен Радев
Подпечатан с държавния печат.
Министър на правосъдието: 
Десислава Ахладова
ЗАКОН
за дружествата със специална инвестиционна 
цел и за дружествата за секюритизация
Д Я Л  П Ъ Р В И
ОБЩИ ПОЛОЖЕНИЯ
Предмет
Чл. 1. Този закон урежда:
1. учредяването, лицензирането, дейността, 
преобразуването и прекратяването на дружест- 
вата със специална инвестиционна цел;
2. учредяването, лицензирането, дейността и 
прекратяването на дружествата със специална 
цел – секюритизация;
3. дейността на инициаторите, първоначал-
ните кредитори и спонсорите в секюритиза-
циите по смисъла на Регламент (ЕС) 2017/2402 
на Европейския парламент и на Съвета от 
12 декември 2017 г. за определяне на обща 
рамка за секюритизациите и за създаване на 
специфична рамка за опростени, прозрачни и 
стандартизирани секюритизации и за измене-
ние на директиви 2009/65/ЕО, 2009/138/ЕО и 
2011/61/ЕС и регламенти (ЕО) № 1060/2009 и 
(ЕС) № 648/2012 (OB, L 347/35 от 28 декември 
2017 г.), наричан по-нататък „Регламент (ЕС) 
2017/2402“;
4. дейността на агентите, които проверяват 
съответствието с изискванията за опростените, 
прозрачни и стандартизирани секюритизации, 
наричани по-нататък „агентите за ОПС съот-
ветствие“; 
5. държавния надзор за осигуряване спаз-
ването на този закон.
Цел
Чл. 2. Целта на този закон е:
1. създаване на условия за развитие на инвес- 
тирането в недвижими имоти и във вземания, 
както и за развитие на пазарa на опростени, 
прозрачни и стандартизирани (ОПС) секюрити-
зации по смисъла на Регламент (ЕС) 2017/2402;
2. осигуряване на защита на интересите на 
инвеститорите в дружествата със специална 
инвестиционна цел и в дружествата за секю-
ритизация.
Регулиране и надзор
Чл. 3. (1) Регулирането и надзорът върху 
дейностите и лицата по дял втори се извършват 
от Комисията за финансов надзор, наричана 
по-нататък „Комисията“, и от заместник-пред-
седателя на Комисията, ръководещ управление 
„Надзор на инвестиционната дейност“, наричан 
по-нататък „заместник-председателя“.
(2) Регулирането и надзорът върху дейнос- 
тите и лицата по дял трети се извършват от 
Комисията и от ресорния заместник-председа-
тел на Комисията, определен съгласно ал. 4 – 6 
като компетентен орган по смисъла на чл. 29 
от Регламент (ЕС) 2017/2402 с изключение 
на случаите по чл. 1, ал. 2, т. 6 от Закона за 
кредитните институции.
(3) Ресорният заместник-председател, оп-
ределен съгласно ал. 4 – 6, упражнява всички 
правомощия на компетентен орган по Регла-
мент (ЕС) 2017/2402 и делегираните актове по 
прилагането му, с изключение на тези, които 
са предоставени в изричната компетентност 
на Комисията.
(4) По отношение на спазване на изисква-
нията на чл. 5 – 9 от Регламент (ЕС) 2017/2402 
и делегираните актове по прилагането му от 
поднадзорните лица ресорният заместник-пред-
седател се определя, както следва:
1. за застрахователите и презастрахователите 
по Кодекса за застраховането е заместник-пред-
седателят на Комисията, ръководещ управление 
„Застрахователен надзор“;
2. за инвестиционните посредници по Зако-
на за пазарите на финансови инструменти, за 
управляващите дружества и лицата, управля-
ващи алтернативни инвестиционни фондове, 
по отношение на управляваните от тях пред-
приятия за колективно инвестиране по Закона 
за дейността на колективните инвестиционни 
схеми и другите предприятия за колективно 
инвестиране, е заместник-председателят на 
Комисията, ръководещ управление „Надзор 
на инвестиционната дейност“;
3. за дружествата за допълнително пенсионно 
осигуряване, които управляват фонд за допъл-
нително доброволно пенсионно осигуряване по 
професионални схеми по Кодекса за социално 
осигуряване, е заместник-председателят на 
Комисията, ръководещ управление „Осигури-
телен надзор“.
(5) По отношение на спазване на изисква-
нията на чл. 5 – 9 от Регламент (ЕС) 2017/2402